Санэ Иринэ Умар и пхъур
Къэбэрдей-Балъкъэрым и журналистикэм хэщIыныгъэшхуэ игъуэтащ. Куэдрэ мысымэджауэ дунейм ехыжащ Санэ Иринэ Умар и пхъур — Къэбэрдей-Балъкъэр Республикэм щэнхабзэмкIэ щIыхь зиIэ и лэжьакIуэр, Адыгей Республикэм щIыхь зиIэ и журналис-тыр, «Кабардино-Балкарская правда» газетым и редактор нэхъыщхьэу щытар, республикэм и электрон хъыбарегъащIэ IуэхущIапIэхэмрэ печатымрэ зэтегъэувэным икIи зегъэужьыным зи гъащIэр хуэзыгъэпсар, цIыху хьэлэмэтыр, IэщIагъэлI гъуэзэджэр. Иужьрей илъэсхэм ар «Налшык» газетым и редактор нэхъыщхьэм и къуэдзэу щытащ.
Налшык къыщалъхуа икIи къыщыхъуа Санэ Иринэ журналист лэжьыгъэр Шэджэм районым къыщыдэкI «Красное знамя» газетым и корреспонденту иригъэжьащ. АдэкIэ район газетым и редакторым и къуэдзэ хъуауэ, ар КъБАССР-м и Къэрал телерадиокомитетым ирагъэблагъэри, хъыбарыщIэ программэхэмкIэ редакцэ нэхъыщхьэм и редактор нэхъыщхьэу илъэс зыбжанэкIэ щытащ. «Къэббалъкътелерадио компаниер» къызэрагъэпэща нэужь телеканалыщIэм и редактор нэхъыщхьэу, иужькIэ къэрал телерадикомпанием и унафэщIым и къуэдзэу лэжьащ.
1998 — 2005 гъэхэм Санэ Иринэ республикэм и газет нэхъыщхьэм — «Кабардино-Балкарская правда» газетым — и унафэщIу щытащ. Ар апхуэдэу парт органхэми, КъБР-м Печатымрэ информацэмкIэ и министерствэми щылэжьащ. Сыт хуэдэ унафэщI къулыкъу имыIыгъами, Санэ Иринэ лэжьакIуэхэм гулъытэшхуэ яхуищIу екIуэкIащ. Ар журналист ныбжьыщIэхэм зэпымыууэ ядэIэ-пыкъурт. Иджыпсту телевиденэм, печатым, пресс-IуэхущIапIэхэм я лэжьакIуэ нэхъыфIхэм ящыщу пщIы бжыгъэхэм иригушхуэу ягу къагъэкIыж журналистикэм и щэхухэм Санэ Иринэ и деж щыхуеджэу зэрыщытар.
Республикэм и журналистикэм и тхыдэм ар зи IэщIагъэм хуэIэзэ икIи гудзакъэ зыхэлъ цIыхуу хыхьащ. Санэ Иринэ зэи ящыгъупщэнкъым абы дэлэжьахэмрэ и гъэсэну щытахэмрэ.
КъБР-м Печатымрэ цIыхубэ коммуникацэхэмкIэ и къэрал комитет,
Налшык къалэ округым щIыпIэ унафэр зегъэкIуэнымкIэ и совет,
Налшык къалэ округым и администрацэ,
КъБР-м ЩэнхабзэмкIэ и министерствэ.
КъБР-м Печатымрэ цIыхубэ коммуникацэхэмкIэ и къэрал комитетым, Къэбэрдей-Балъкъэр Республикэм ЩэнхабзэмкIэ и министерствэм, КъБР-м и Журналистхэм я союзым, «Кабардино-Балкарская правда», «Адыгэ псалъэ», «Заман», «Горянка», «Советская молодёжь» газетхэм, «Литературная Кабардино-Балкария», «Iуащхьэмахуэ», «Минги-Тау», «Солнышко», «Нур», «Нюр» журналхэм,«Къэбэрдей-Балъкъэр» программэхэр къэзыт телекомпанием, «Къэбэрдей-Балъкъэр» къэрал телерадиокомпанием, «Налшык» жылагъуэ радиотелекомпанием, «Къэбэрдей-Балъкъэр» хъыбарегъащIэ агентствэм, «Эльбрус» тхылъ тедзапIэм, «КъБР-медиа» къэрал кIэзонэ IуэхущIапIэм, «Тетраграф» ООО-м я лэжьакIуэхэм гущIыхьэ ящыхъуащ Къэбэрдей-Балъкъэр Республикэм щэнхабзэмкIэ щIыхь зиIэ и лэжьакIуэ, Адыгей Республикэм щIыхь зиIэ и журналист, «Налшык» газетым и редактор нэхъыщхьэм и къуэдзэ Санэ Иринэ Умар и пхъур зэрылIар икIи абы и Iыхьлыхэмрэ и благъэхэмрэ яхуогузавэ.
Къэбэрдей-Балъкъэр Республикэм щэнхабзэмкIэ щIыхь зиIэ и лэжьакIуэ, Адыгей Республикэм щIыхь зиIэ и журналист, «Налшык» газетым и редактор нэхъыщхьэм и къуэдзэ Санэ Иринэ Умар и пхъур зэрылIам къыхэкIыу абы и Iыхьлыхэмрэ и благъэхэмрэ яхуогузавэ Налшык къалэ округым и щIыналъэ администрацэм и лэжьакIуэхэр.
Къэбэрдей-Балъкъэр Республикэм ЩэнхабзэмкIэ и министерствэм и лэжьакIуэхэр КъБР-м ЩэнхабзэмкIэ и министерствэм щэнхабзэ-нэгузыужь IуэхухэмкIэ и къудамэм и унафэщI Санэ Иннэ Михаил и пхъум хуогузавэ абы и анэ Санэ Иринэ Умар и пхъур зэрылIам къыхэкIыу.
